ཕྱི་ལོ་༡༩༨༧ལོར་ཕྱིར་ཕ་ཡུལ་དུ་ཡོང་བ་ཡིན།དེ་ནས་བཟུང་དུས་ད་ལྟ་བར་དུ་གཅིག་འགྲིག་མ་སོང།གཉིས་འགྲིག་མ་སོང་ཟེར་ནས་ངའི་ཐོག་ལ་མ་ཉེས་ཁག་གཡོགས་དང་མི་ཁ་ལ་སོགས་པ་མང་པོ་ཞིག་བྱུང་བསྡད་སོང་།ད་རེས་ལྷག་པར་དུ་རྒྱ་ཡུལ་ཁྲིན་ཏུའི་མི་མང་ཐང་ཆེན་དུ་རྫས་སྦོམ་བཞག་ནས་གཅིག་བཟོས་འདུགགང་ལྟར་ཡར་བཤད་མར་བཤད་བྱས་པའི་རྗེས།ད་ལྟ་རང་ངའི་སར་ལི་ཐང་ནས་མར་ཨ་སྦིས་ཟེར་བ་འདིའི་ཁ་པར་ཞིག་འབྱོར་བྱུང།རྫས་སྦོམ་འཇོག་མཁན་བློ་བཟང་དོན་གྲུབ་ཟེར་བ་རེད་ཟེར།ཁོ་ཁྱེད་རང་གི་ཉེ་འབྲེལ་ཡིན་མིན་རྩད་གཅོད་བྱེད་བཞིན་འདུག་ཟེར།ད་གང་བཤད་ཀྱང་ང་རྒྱ་གར་ནས་ཡོང་སྟེ་ད་ལོ་བརྩིས་པའི་ལོ་བཅུ་བདུན་ཕྱིན་སོང།དེའི་རིང་ང་ལ་དོགས་པ་ཟོས་ཟོས་ཅིག་ཟོས།བརྟག་དཔྱད་བྱས་བྱས་ཅིག་བྱས་ཀྱང་ང་ལ་སྐྱོན་ཁབ་རྩེ་ཙམ་ཡང་ཡོད་མ་མྱོང་།མཐའ་མ་དེ་འུ་ཐུག་དུས་སློབ་གྲྭ་བཙུགས་ནས་རིག་གནས་ཏོག་ཙམ་རེ་བསླབས་པ་དེ་ཡང་སྐྱོན་རེད་ཟེར།མི་རིགས་ཤིག་ལ་རིག་གནས་ཏོག་ཙམ་ཞིག་མེད་ན་དུས་ནམ་ཡང་རྗེས་ལུས་མ་གཏོགས་ཡོང་རྒྱུ་ཡོད་པ་མ་རེད།དེའི་ཐད་བསམ་པ་དཀར་པོའི་སྒོ་ནས་ང་ཚོས་བོད་ཡིག་ཀ་ཁ་སུམ་ཅུ་ཤེས་ན་བསམས་ཏེ་སློབ་གཉེར་ཏོག་ཙམ་རེ་བྱེད་དུས་དེ་ཡང་སྐྱོན་རེད་ཟེར།